Diari Oficial de la Generalitat Valenciana


Sumari del DOGV 3459, del 23-03-1999 (1999/1804)

ORDRE de 18 de febrer de 1999, de la Conselleria de Cultura, Educació i Ciència, per la qual s'adequa l'autorització al centre docent privat Nuestra Señora del Carmen y San Vicente de Paúl, de València, per transformació automàtica d'ensenyaments autoritzats de Formació Professional en cicles formatius de grau mitjà.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3459

Data del DOGV
:   23-03-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/1804


Data del document
:   18-02-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * València
    * ensenyament professional

ORDRE de 18 de febrer de 1999, de la Conselleria de Cultura, Educació i Ciència, per la qual s'adequa l'autorització al centre docent privat Nuestra Señora del Carmen y San Vicente de Paúl, de València, per transformació automàtica d'ensenyaments autoritzats de Formació Professional en cicles formatius de grau mitjà. [1999/Q1804]
  
L'expedient ha sigut iniciat pel representant del centre docent privat Nuestra Señora del Carmen y San Vicente de Paúl, de València, número de codi 78654470, per mitjà de la comunicació de la transformació dels seus ensenyaments autoritzats de Formació Professional en cicles formatius de grau mitjà, segons el que establix la disposició addicional huitena 2.d i 3. de la Llei Orgànica d'Ordenació General del Sistema Educatiu (LOGSE) i la disposició transitòria tercera 1.d, 2, 3 i 4 del Reial Decret 1.004/1991, de 14 de juny, sobre requisits mínims dels centres que impartisquen ensenyaments de règim general no universitaris.
  
Els cicles formatius de grau mitjà i el nombre de grups que pretén impartir equivalen a les branques professionals que el centre tenia autoritzades conformement a la legislació anterior a la LOGSE.
  
Vists la Llei Orgànica 1/1990, de 3 d'octubre, d'Ordenació General del Sistema Educatiu (BOE de 4 d'octubre de 1990); la Llei Orgànica 8/1985, de 3 de juliol, Reguladora del Dret a l'Educació, (BOE de 4 de juliol); la Llei Orgànica 9/1995, de 20 de novembre, de la Participació, Avaluació i el Govern dels Centres Docents (BOE de 21 de novembre); el Reial Decret 173/1998, de 16 de febrer, pel qual es modifica i completa el Reial Decret 986/1991, de 14 de juny (BOE de 25 de juny), que va aprovar el calendari d'aplicació de la nova ordenació del sistema educatiu, el Reial Decret 1.004/1991, de 14 de juny (BOE de 26 de juny), pel qual s'establixen els requisits mínims dels centres que impartixen ensenyaments de règim general no universitaris; així com l'Ordre de 24 d'abril de 1996, del Ministeri d'Educació i Ciència (BOE de 3 de maig), per la qual es regula l'adequació de les autoritzacions dels centres privats de Formació Professional per a la implantació dels cicles formatius de grau mitjà i la resta de la normativa de general aplicació.
  
Vist el Reial Decret 777/1998, de 30 d'abril (BOE de 8 de maig), pel qual es desenrotllen determinats aspectes de l'ordenació de la Formació Professional en l'àmbit del sistema educatiu.
  
Fent ús de les atribucions conferides per l'article 35 de la Llei de Govern Valencià,
  
ORDENE
  
Primer
  
Adequar l'autorització del centre docent privat de Formació Professional de primer grau, que té autorització definitiva, i que més avall s'indica, en els termes que s'especifiquen, de manera que siga l'adequació per transformació automàtica dels ensenyaments de Formació Professional citats en cicles formatius de grau mitjà.
  
Centre: Nuestra Señora del Carmen y San Vicente de Paúl
  
Domicili: avinguda de Burjassot, 150
  
Localitat: València
  
Província: València
  
Titular: Hijas de la Caridad de San Vicente de Paúl
  
Codi: 30861362
  
Ensenyaments que es transformen: Se substituïxen la totalitat d'ensenyaments de Formació Professional del centre pels següents cicles formatius de grau mitjà:
  
- 2 grups de Tècnic en Gestió Administrativa per a 60 llocs escolars.
  
- 2 grups de Tècnic en Cuidats Auxiliars d'Infermeria per a 60 llocs escolars.
  
Composició resultant de la resta del centre:
  
- 12 unitats d'Educació Primària per a 300 llocs escolars.
  
- 8 unitats d'Educació Secundària Obligatòria per a 240 llocs escolars.
  
Durant el període transitori d'implantació del nou sistema educatiu el centre no podrà tindre en funcionament un nombre superior a 24 unitats.
  
Segon
  
Els cicles formatius autoritzats podran començar a impartir-se progressivament des de l'inici del curs escolar 1998/99 en substitució dels grups de Formació Professional que s'extingixen. En cap moment els grups totals en funcionament del conjunt de nivells/etapes autoritzats o autoritzades podran excedir el nombre que s'establix per al centre.
  
El citat nombre es revisarà, segons les instal·lacions reservades, en el moment en què, si és procedent, el centre sol·licite l'autorització per impartir nivells/etapes educatives no autoritzades o modificació de la composició o capacitat de les ja autoritzades.
  
Tercer
  
El centre haurà d'aportar a l'expedient la relació del professorat i les seues respectives titulacions, abans de la implantació efectiva dels ensenyaments que s'autoritzen per a la seua aprovació expressa per part de la direcció territorial, una vegada es dispose de l'informe previ de la Inspecció Educativa que acredite el compliment dels requisits del reial decret de creació del cicle. D'altra banda, el centre, pel que fa a la impartició dels cicles formatius de grau mitjà, haurà de complir els currículums i normes de règim acadèmic corresponents als nous ensenyaments. La Inspecció Educativa serà l'encarregada de la comprovació de l'esmentat compliment i del nombre de llocs.
  
Quart
  
Fins al moment en què es produïsca la implantació efectiva dels cicles formatius de grau mitjà, autoritzats per transformació automàtica per mitjà de la present ordre, el centre podrà funcionar a l'empara de l'autorització actual.
  
Allò que s'ha disposat en la present ordre donarà lloc a les corresponents inscripcions en el Registre de Centres Docents de la Comunitat Valenciana.
  
Contra la present ordre, que posa fi a la via administrativa, l'interessat podrà interposar recurs contenciós administratiu, davant el Tribunal Superior de Justícia de la Comunitat Valenciana en el termini de dos mesos o 10 dies, si s'opta per seguir el procediment per a la protecció dels drets fonamentals de la persona, comptadors en els dos casos des de l'endemà de la seua notificació. Tot això conformement al que es disposa en els articles 10,14, 46 i 115 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 18 de febrer de 1999
  
El conseller de Cultura, Educació i Ciència,
  
MANUEL TARANCÓN FANDOS
  
e) CONCESSIÓ DE SUBVENCIONS ADMINISTRATIVES
  
Conselleria d'Economia,
  
Hisenda i Administració Pública